**Egy nap az utánpótlásért**

KONFERENCIA A FIATALOK SPORTJÁRÓL
az **Utanpotlassport.hu** szervezésében,
a **Magyar Olimpiai Bizottság** és a **Decathlon** támogatásával

Immár hetedszer az Utanpotlassport.hu szervezésében, **2017. november 29-én, a budapesti Hunguest Hotel Millenniumban**: interaktív, praktikus tanácsokkal, ötletekkel szolgáló konferencia a Magyar Olimpiai Bizottság és a Decathlon támogatásával az utánpótlás-nevelés kulcskérdéseiről azoktól, akik csinálják – azoknak, akik csinálják.

**Fővédnök:** dr. Szabó Tünde sportért felelős államtitkár és Kulcsár Krisztián, a Magyar Olimpiai Bizottság elnöke

**Moderátor:** Kadarkai Endre televíziós újságíró

**PROGRAM**

**10.00-10.30:** **Érkezés, regisztráció**

**10.30** **Köszöntő** (Bruckner Gábor, az Utanpotlassport.hu főszerkesztője; Fábián László, a Magyar Olimpiai Bizottság sportigazgatója; Pósfai Gábor, a Decathlon Magyarország ügyvezető igazgatója)

**10.45** **Gondolatébresztő**

Előadó: Fábián László, a Magyar Olimpiai Bizottság sportigazgatója

**Segítség, felnőttem! – a korosztályváltás buktatói**

***Az utánpótlásból a felnőttek közé kerülés nehézségei; túledzés és túlversenyeztetés tizenéves korban – a korai kiégés veszélyei; az eredménykényszer hátulütői; miért válik gyakran a klasszis ifjúságiból középszerű felnőtt sportoló?; sikeres megoldások, pozitív példák; sport és tanulás: merre tovább?***

**11.00** **Sportolóként felnőtté válni: kínszenvedés vagy beteljesedés?**

*Mennyiségből minőség – de mi lesz a korosztályos sportból kiöregedő tömeggel?; a probléma sportágak feletti, általános gyökerei, megoldási javaslatok; követendő példák és elkerülendő hibák*

Előadó: Köpf Károly, a Magyar Edzők társasága titkára

**11.30** **Az én történetem**

*A felnőttek mezőnyébe került fiatal sportoló személyes tapasztalatai; a kudarcélmények kezelésének módszerei; a nehézségek áthidalására szolgáló technikák; útkeresés vissza a csúcsra*

Előadó: Esztergályos Patrik ifjúsági olimpiai bajnok párbajtőrvívó

**11.50** **Csapatmunkában, lépésről lépésre**

*A példaértékű utánpótlás-nevelő tevékenységet végző klub felépítése; a korosztályváltások okozta problémás helyzetek kezelése; a fiatalok felnőttegyüttesbe építésére szolgáló lehetőségek*

Előadó: Tursics Krisztián, a Csata DSE női kosárlabdacsapatának edzője

**12.10 Sikeres utánpótlásból eredményes felnőttgeneráció**

*Tizenéves sportolók és edzőik eredménykényszer alatt; a szövetségek és a klubok felelőssége a terhek enyhítésében; sportági koncepció a fiatalok felnőttmezőnybe integrálására; szakmai munka a csúcson: az utánpótláskorúak nagyválogatottba építésének fontossága*

Előadó: Horkai György olimpiai bajnok, a junior férfi vízilabda-válogatott szövetségi kapitánya

**12.30** **Kerekasztal-beszélgetés a közönség bevonásával** (Köpf Károly, Esztergályos Patrik, Tursics Krisztián és Horkai György részvételével)

**13.00** **EBÉD**

**Gyerek, edző, szülő – konfliktuskezelés az utánpótlás-nevelésben**

***A sportoló, az edző és a szülő háromszögének feszültségforrásai; pedagógiai, pszichológiai érzékenység és felkészültség; munkamegosztás és partnerség; módszerek és személyre szabott megoldások***

**14.00** **Így látja a pszichológus**

*Alapvető konfliktushelyzetek és azok kezelése; szülői elfogultság és indulatok; pszichológiai ismeretekkel felvértezett edzők és lélektanból „felmentett” szakemberek; „jégmamák, teniszpapák” kíméljenek?*

Előadó: dr. Lénárt Ágota egyetemi docens, a Testnevelési Egyetem Pszichológiai és Sportpszichológiai Tanszékének vezetője

**14.30** **Az utánpótlás-nevelő edzők felkészítése a konfliktushelyzetek kezelésére**

*A megfelelő kommunikáció jelentősége; hangsúlyok és árnyalt megfogalmazások; empátia; minden gyerek más és a szülők sem egyformák*

Előadó: Mizsér Attila olimpiai bajnok öttusázó, kommunikációs mentor

**15.00** **Nem gyerekjáték – a trénerek felelőssége**

*Az edző mint kapocs a sportoló gyerek és a szülő között; családtag vagy kívülálló szakember; hangnem és magatartás kölyök-, kamasz- és fiatal felnőttkorban*

Előadó: Zsiga Gyula, a Magyar Kézilabda Szövetség szakmai igazgatója

**15.30** **Kerekasztal-beszélgetés a közönség bevonásával** (dr. Lénárt Ágota, Mizsér Attila és Zsiga Gyula részvételével)

**Ez volt, ez lesz**

***A magyar utánpótlássport eredményessége 2017-ben; a korosztályos sport súlyponti kérdései 2018-ban; az utánpótlás-nevelő edzők megbecsülésére irányuló további törekvések***

**16.00** Előadó: Sárfalvi Péter utánpótlás-nevelésért felelős helyettes államtitkár

**16.30** Zárszó (Bruckner Gábor, az Utanpotlassport.hu főszerkesztője)